Hvis du ønsker at forbedre akustikken i hjemmet, bør du vælge en loftbeklædning med træbeton eller trælameller. Foretrækker du en nem, billig og brandsikker løsning, er traditionelle gipslofter et godt valg. Gipsplader har også den fordel at de er relativt nemme at sætte op selv. Trælofter tilfører rummet sjæl og varme, men kan virke mørke og gammeldags hvis de ikke males i en lys farve.